Go (programmeerimiskeel)
Go on staatilise tüübisüsteemiga kompileeritav programmeerimiskeel. Süntaktiliselt sarnaneb Go keelele C, kuid omab veel lisaks mälu turvalisust, prügikogumist, struktuurset tüübisüsteemi ning konkurrentsust. Tegu on avatud lähtekoodiga projektiga. Keele töötasid välja Robert Griesemer, Rob Pike ja Ken Thompson Google'ist. Go kutsutakse sageli mitteametlikult ka Golangiks, sest algselt oli Go veebilehe domeeninimi golang.org.